1 / / lha btsan po yab myes lha dang myI'i2rjer gshegs te / chos gtsug lag ni3lugs kyis bzang / / dbu rmog brtsan po ni4byin du che'o / /5 / / lha btsan po khri srong lde brtsan gyi zha6snga nas kyang / yab myes kyi lugs bzhin /7lha'i gtsug lag nI ma nyams / gnam8sa'i chos dang ni 'thun par mdzad / sku9yon tan yongs kyis brjod pa'I yi ge /10nam zhig rdo rings la bris so / /11chos rgyal chen pos phrin las su ci12mdzad pa dang / dbu rmog brtsan po'i byIn13gyis / chab srid skyes pa las stsogs pa'i14gtam gyi yI ge / zhib mo gcIg ni / gud15na yod do / /16 / / 'phrul gyi lha btsan po khri srong lde17brtsan gyi zha snga nas / mtha' bzhi'i rgyal po18gzhan dang myi 'dra ste / byin gyi sgam dkyel19chen po dang / dbu rmog brtsan pos / yar ni20ta zhig gyi mtshams man chad / mar ni long21shan gyi la rgyud yan cad / chab 'og 'du22ste / chab srid ni lho byang shar nub /23mthas klas par che'o / / de ltar chab srid24che ba'i byin gyis / bod yongs yul che / khong25phyug du gyurd pas / nang nas kyang / nam26zhar bde zhing skyid par gnas so / /27thugs la byang chub spyod pa rlabs po28che mnga' bas / 'jig rten las 'das pa'i29chos bzang po brnyes nas / kun la bka'30drin du byin no / / de ltar 'greng dud31gnyIs la / 'phral yun gnyIs kyi bka' drin32chen pos ma khyab pa myed de / / myi yongs33kyis mtshan yang / 'phrul gyi lha byang chub34chen por gsol to / /